CELEX: 62007TJ0048
Language: hu
Date: 2008-09-16
Title: Az Elsőfokú Bíróság (második tanács) 2008. szeptember 16-i ítélete. # Ratiopharm GmbH kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy. # T-48/07. sz. ügy

Az Elsőfokú Bíróság (második tanács) 2008. szeptember 16‑i ítélete – ratiopharm kontra OHIM (BioGeneriX)
      (T‑48/07. sz. ügy)
      „Közösségi védjegy − A BioGeneriX közösségi szóvédjegy bejelentése − Feltétlen kizáró okok − Részben leíró jelleg − A 40/94/EK
         rendelet 7. cikke (1) bekezdésének b) és c) pontja”
      
      Közösségi védjegy – A közösségi védjegy meghatározása és megszerzése – Feltétlen kizáró okok – Kizárólag olyan jelekből vagy adatokból álló védjegyek, amelyek valamely áru jellemzőinek leírására szolgálhatnak – Megkülönböztetésre nem alkalmas megjelölések (40/94 tanácsi rendelet, 7. cikk, (1) bekezdés, b) és c) pont) (vö. 21., 25–27., 37. pont)
      Tárgy
      
         
               Az OHIM negyedik fellebbezési tanácsának 2006. december 20‑i, a BioGenerix szómegjelölés közösségi védjegyként történő lajstromozása
                  iránti kérelem tárgyában hozott határozatával (R 1048/2004‑4. sz. ügy) szemben benyújtott kereset.
               
            Az ügy adatai
      
               A közösségi védjegy bejelentője:
            
            
               ratiopharm GmbH.
            
         
               Az érintett közösségi védjegy:
            
            
               A „BioGeneriX” szóvédjegy az 1. és 5. osztályba tartozó áruk vonatkozásában (2 603 124. sz. védjegybejelentés).
            
         
               A felszólalási osztály határozata:
            
            
               A felszólalási osztály a védjegybejelentést részben elutasította.
            
         
               A fellebbezési tanács határozata:
            
            
               A fellebbezési tanács a fellebbezést elutasította.
            
         
      Rendelkező rész
      1)         Az Elsőfokú Bíróság a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési
            tanácsának 2006. december 20‑i határozatát (R 1048/2004‑4. sz. ügy) az 1. osztályba tartozó élelmiszerek tartósítására szolgáló
            vegyi anyagokra vonatkozó részében hatályon kívül helyezi.
      2)         Az Elsőfokú Bíróság a keresetet ezt meghaladó részében elutasítja.
      3)         A ratiopharm GmbH viseli saját költségeit, valamint az OHIM költségeinek felét. Az OHIM viseli saját költségeinek másik felét.